Ylävatsan ja vatsan MRI

|  |  |
| --- | --- |
| Kuvaus: | Ylävatsan ja vatsan magneettitutkimus |

**TUTKIMUKSEEN VALMISTAUTUMINEN**

Sinun on oltava ravinnotta 4 tuntia ennen tutkimusta. Vettä voi juoda pienen määrän n. 2t ennen tutkimusta. Lääkärin määräämät lääkkeet voit ottaa aamulla.

**TUTKIMUS**

Puoli tuntia ennen tutkimusaikaa annamme sinulle mahdollisesti ananasmehua, jos tarkoituksena on saada näkyviin myös sappitiehyt. Sinulle saatetaan laittaa muovikanyyli kyynärtaipeen laskimoon suonensisäistä tehosteaineen antoa varten. Olet tutkimuksen aikana selällään. Saat käteen hälytyskellon ja kuulokkeet korville. Kuulet hengitysohjeet kuulokkeiden kautta. Osa kuvauksista tehdään vapaassa hengityksessä ja osa hengityspidätyksessä.

Tutkimus kestää noin 40 minuuttia.

**TUTKIMUKSEN JÄLKIHOITO**

Tutkimuksen jälkeen pääset kotiin.

**YHTEYSTIEDOT**

KYS, RTG2 2krs, C-aula

puh. 044 711 3338